Кралицата се обръща към ООН за втори път през 2010 г., отново в качеството си на глава на Британската общност. Генералният секретар на ООН, Пан Ки-мун, я представя като „котва на нашата епоха“. По време на визита до Ню Йорк, последвана от обиколка на Канада, тя официално открива мемориална градина за британските жертви от 11 септември. Посещението на кралицата в Австралия през октомври 2011 г. (16-ото ѝ посещение след 1954 г.) е наречено „обиколка за сбогуване“ в пресата, поради напредналата ѝ възраст. По покана на ирландския президент, Мари Макалис, кралицата прави първата държавна визита в Република Ирландия от британски монарх през май 2011 г.